אחמד עלי

אחמד מוחמד מוחמד עלי (בערבית: أحمد محمد محمد علي; נולד ב-19 בנובמבר 1972) הוא קצין בדרגת עקיד (קולונל) המכהן כיועץ תקשורת לנשיא מצרים עבד אל-פתאח א-סיסי ולשעבר דובר צבא מצרים הראשון.

מונה לתפקיד דובר הצבא המצרי לאחר הדחת הנשיא מוחמד מורסי. לדף הפייסבוק כדובר הצבא היו מעל 2,000,000 עוקבים וכלי התקשורת המצריים עקבו באדיקות אחרי העדכונים שהוא פרסם, והעלו בעקבותיהם ידיעות הקשורות לצבא.

עלי סיים את לימודיו במכללה הצבאית המצרית  בשנת 1991. לאחר מכן שירת בחיל הרגלים המצרי והשתלב בו בתפקידים שונים, בהם מפקד גדוד. בהמשך כיהן כחבר בצוות ההוראה של המכללה הצבאית ושל מכללת המפקדים והמטה הכללי. הוא מחזיק במספר תארים אקדמיים בנושאי צבא וביטחון. בין היתר למד בבריטניה ובארצות הברית.

קישורים חיצוניים
 דף הפייסבוק הרשמי
 חשבון הטוויטר הרשמי
 
 גלעד וניג, איש הספינים של א-סיסי, באתר מכון וושינגטון למדיניות המזרח הקרוב, 1 ביולי 2014

הערות שוליים 

אנשי צבא מצרים
דוברים
בוגרי האקדמיה הצבאית המלכותית בסנדהרסט
מצרים שנולדו ב-1972